[Kako rešiti probleme brzine čitanja]
Ne želimo da naši gledaoci propuste neki titl,
pa želimo da uvek održimo odgovarajuću "brzinu čitanja",
to jest brzinu pri kojoj gledalac mora uspeti da pročita titl
pre nego što on nestane sa ekrana.
Brzina čitanja je brojčana vrednost karaktera po sekundi,
i može da varira u zavisnosti od pisma koje se koristi u titlovima,
gde je 21 karakter po sekundi maksimalna brzina
za jezike koji koriste latinično pismo.
Ako imate problema sa održavanjem dobre brzine čitanja u titlovima,
evo nekih strategija koje bi trebalo da pomognu.
Pro, možete gledaocu dati više vremena da pročita titl.
Da biste to postigli, jednostavno kliknite i povucite kraj titla
i produžite njegovo trajanje dok brzina čitanja nije ponovo normalna.
Ovo može da pomeri početak narednog titla,
ali dobra brzina čitanja
je uvek važnija od savršene sinhronizacije.
Međutim, kasniji početak narednog titla
može takođe da stvori probleme sa brzinom,
pa ćete nekad morati da podesite i taj titl,
i sledeći,
sve dok podešavanje brzine čitanja nije završeno.
Produžavanje trajanja u velikoj meri nije uvek dobra ideja,
naročito ako sledeći titl mora da se uskladi
sa nečim što se dešava na ekranu.
Ali gledaocima možete pomoći i sa manje teksta za čitanje,
a ovo nazivamo "sažimanjem" titla.
Sažimanjem u stvari preformulišete titl da biste smanjili količinu teksta,
ali bez promene smisla.
Postoji mnogo strategija sažimanja,
a evo nekoliko primera.
Možete izbaciti nebitne reči i fraze,
npr "kao", "u stvari", ili "kao što rekoh".
Možete smanjiti ponavljanja i parafraziranja.
Na primer, možete promeniti:
"Dostavljeno je u ovoj velikoj, ogromnoj kutiji"
u "Dostavljeno je u ovoj ogromnoj kutiji".
Možete izbaciti očigledne reference na nešto što je vidljivo u videu.
Na primer, možete promeniti:
"Vidite slajd sa rezultatima našeg poslednjeg testa"
u "Vidite rezultate našeg poslednjeg testa".
Mnogo drugih strategija sažimanja možete pronaći
u našem detaljnom vodiču na OTPediji.
Zapamtite da uvek možete sažeti tekst u transkriptima,
jer transkript ne mora da bude napisan od reči do reči,
ako je sažimanje neophodno za dobru brzinu čitanja.
Još jedan način za rešavanje problema brzine čitanja,
je spajanje dva titla.
Ponekad ćete videti jedan titl sa veoma malo teksta
koji dugo ostaje na ekranu,
a koji je praćen titlom sa mnogo teksta
koji na ekranu ostaje kratko i nema dobru brzinu čitanja.
Spajanjem možete rešiti taj problem.
Da biste spojili titlove,
kopirajte tekst iz jednog titla u drugi,
obrišite prvobitni titl
i potom podesite trajanje novog, spojenog titla
preko dobijene vremenske praznine.
Zapamtite da ne možete spajati
kraj jedne rečenice ili fraze i početak sledeće,
ali ako titlovi zaista pripadaju jednoj potpunoj frazi
i jednoj potpunoj ideji,
možete ih spojiti i dobiti jedan titl sa dobrom brzinom čitanja.
Na primer, nećete spojiti ove titlove,
zato što "ko je on, i kasnije sam otkrila"
kombinuje dva različita dela rečenice
i ne izražava nikakvu smislenu, jedinstvenu ideju.
Međutim, možete da spojite ovakve titlove:
jer, "i to je bila knjiga koju sam tražila"
je potpuna rečenica i izražava jednu smislenu, potpunu ideju.
Daću vam za kraj jednu važnu napomenu.
Kada rešavate probleme sa brzinom čitanja,
uvek pokušajte da kombinujete ove strategije.
Malo sažimajte,
pa onda malo produžite trajanje
da biste u potpunosti rešili problem brzine čitanja.
Zapamtite da, ako ne prelazite ograničenje brzine čitanja u titlovima,
osiguravate da je svaki deo ideje, čije širenje pomažete,
dostupan gledaocima.
I za sada,
srećno transkribovanje i prevođenje!
I sažimanje!